‘বাদ পড়া নাম তুলতে ট্রাইব্যুনালে যাব’, মতুয়াগড়ে হুঁশিয়ারি মমতার

বনগাঁ: রাজ্যে সংশোধিত ভোটার তালিকায় (West Bengal SIR) বিচারাধীন নামের নিষ্পত্তি শেষে সোমবার মাঝরাতে তালিকা প্রকাশ করেছে নির্বাচন কমিশন (Election Commission)। দেখা গিয়েছে, বিচারাধীন ৬০ লক্ষের মধ্যে ৩২ লক্ষের একটু বেশি ‘যোগ্য’ ভোটার বলে বিবেচিত হয়েছেন। বাকি ৩২ হাজারের নাম বাদ পড়েছে। এই বাদ পড়াদের তালিকায় ঠিক কারা? সব কি মৃত ভোটার অথবা অবৈধ? তার হিসেব এখনও দেয়নি কমিশন। এই পরিস্থিতিতে মতুয়াগড় বনগাঁয় ভোটপ্রচারে গিয়ে তৃণমূল সুপ্রিমো মমতা বন্দ্যোপাধ্যায় ( Mamata Banerjee Election Campaigning Bangaon) কার্যত চ্যালেঞ্জের সুরে বললেন,বাদ পড়া ভোটারদের নাম তুলতে ট্রাইব্যুনালে যাব। চেষ্টা করব ভোটের আগেই নাম তোলার।

বনগাঁর সভা থেকে মুখ্যমন্ত্রী মমতা বন্দ্যোপাধ্যায় বলেন, বেশি কথা বলো না মুখ খুলে দেব, মুখোমুখি খুলে দেব। কেউ যদি অ্যাকাউন্ট খুলতে চায় দেবেন না। কালো টাকা ঢুকিয়ে ইডি সিবিআই এর হাতে তুলে দেবে। কাচা বাড়িদের, পাকা বাড়ি ও সব বাড়িতে পানিও জল পৌছে দেব। যুব সাথীদের কর্ম সংস্থান করে দেব।প্রার্থীরা জিতলে বাদবাকি কাজ করে দেব।ভোট দিতে গেলে কেন্দ্র বাহিনী বাধা দিলে কেউ বাধা দিলে খিল এর ঝাটা দিয়ে পরিস্কার করে দেবেন। মাছ খাবে না, ডিম খাবে না, তো কি আমার মাথা খাবে, আপনার মাথা খাবে। একটি ভোট ও অন্য কেউকে না। অনলি তৃণমূল।

আরও পড়ুন: নদিয়া, মালদহ, দুই ২৪ পরগনা…প্রচুর বাদ! কলকাতায় কত বাদ?

মঙ্গলবার বনগাঁর খয়রামাড়ি স্টেডিয়ামে এই এলাকার ৫ বিধানসভা কেন্দ্রের প্রার্থীদের নিয়ে প্রচার সভা করেছেন মমতা বন্দ্যোপাধ্যায়। এসআইআরে বহু মতুয়ার নাম বাদ পড়া, ঠাকুরবাড়ির অন্তর্কলহ নিয়ে রাজনীতি – এসবের মাঝে তৃণমূল নেত্রী ঠিক কী বার্তা দেন, সেদিকে নজর ছিল সকলের। বনগাঁয় ৯০ হাজার হিন্দুদের ভোট কেটেছে। এদের বিশ্বাস করা মানে গোখরোকে বিশ্বাস করা। হুঙ্কার দিয়ে মমতা বলেন, মতুয়াদেত অধিকার কেড়ে নেওয়ার চেষ্টা করবে না। তাহলে আমার থেকে ভয়ঙ্কর কেউ হবে না। যাদের ভোট কাটা গেছে তাদের ভোট ভোটের আগে তুলার চেষ্টা কববো। কানের নীচে থাপ্পড় মারতে হবে। শুনে নিতে হবে। জোড়া ফুল ভোট দিয়ে বিজেপিকে শূন্য করে দিন।

নাম বাদ প্রসঙ্গে সরব হয়ে মমতা বলেন, ”৩২ লক্ষের নাম উঠেছে ট্রাইব্যুনালে। বাকি নাম সব বাদ দিয়েছে। বাদ যাওয়া নামগুলো তুলতে আমি ট্রাইব্যুনালে যাব। দেখছি, ভোটের আগে যদি নাম তোলা যায়। ওরা ষড়যন্ত্র করেছে ভোট শেষে নামগুলো তুলে দেওয়ার। জেনে রাখুন, আমরা ডিটেনশন ক্যাম্প হতে দেব না।” রীতিমতো হিসেব দিয়ে তৃণমূল সুপ্রিমো বললেন, ”এখনও পর্যন্ত ৯০ হাজার নাম বাদ পড়েছে। এদের মধ্যে ২০ হাজার বাদ যেতে পারে। কোনও মেয়ে হয়ত বিয়ে করে অন্য জায়গায় চলে গেছে, তার নাম কেটে দিয়েছে। এভাবেই নাম কেটেছে। এই নামগুলো তুলতে হবে।”